
”Well I stand up 
next to a mountain, 
and I chop it down 
with the edge of my hand, 
Well I pick up 
all the pieces 
and make an island 
might even raise 
just a little sand 
‘Cause I’m a voodoo child, 
Lord knows 
I’m a voodoo child” 


(Jimmy Hendrix - Voodoo Child) 

slava deşartă 


" O vom găsi agăţată... 
şi la vorbire multă şi la tăcere. 

(...) Astfel slava deşartă se ascunde 
şi la cel ce se sileşte să alcătuiască stihuri 
şi poezii cu meşteşug 
spre a-i ieşi vestea că este poet. " 
(Părintele Cleopa - "Despre vise şi vedenii”) 


Am visat că nu mai visam! 
ca intr-un somn greu pierdut 
eram aruncat printre ape 
şi toate numai mie îmi vorbeau 
cu limbile lor încâlcite şi lichide 
într-un fel cât se poate de mortal. 

Mă depărtam ca un trunchi desprins de 
mal 

când zdruncinat, când scufundat 
de vorbele lor, 

când aruncat peste vâltoarea vreunei 
cascade. 

Urcam sau poate doar coboram 
şi în tot timpul ăsta uitam, uitam... 
uitam locul naşterii dar şi vârful muntelui 
ce obişnuia să-mi spună ceva 
la fel pădurea... Ce anume? Nu-mi 
puteam aminti 

şi o mulţime de lucruri se micşorau cu 
fiecare clipă în ochii mei, 
iar eu tot nu puteam decide 
căreia dintre ele să mă ofer total, 
căreia dintre ele să mă dedic 
şi între timp, putrezeam. 

Mai întâi, pe calea apelor înfuriate mi 

s-au dus hainele 

pe urmă, în ritm neliniştitor 

ca într-o leprozerie, strat după strat, 

am început să pierd din pieile 

ce-mi acopereau trupul 

peşti mari sosiţi din cine ştie ce adâncuri 

murdare 

le prinseseră gustul 

şi de-acum odată cu ele smulgeau şi 

bucăţi bune din carnea 

altădată îngrijită cu atâta temei 

”Mă lepăd!” ...” Mă lepăd!” strigam eu de 

frică 

şi tinereţea mea odată de poveste 

se lepăda şi ea de mine 

iar eu, între timp, nici nu muream şi nici 

nu trăiam 

făceam doar aşa, cum s-ar spune, pluta 
pe oase 

şi oasele mele la rândul lor pe alte resor- 
turi 

de nebănuit până la descărnare. 

Mult nu mai aveam, ştiam 
şi visam că nu voi mai putea visa 
niciodată 

cel puţin până nu atingeam punctul de 
limită 

-de jos sau de sus- 

oricum de imponderabilitate, 

îmi spuneam eu, 

ca să mă-mpac 

şi, odată şi odată, 

una din curvele astea de ape 

din milă sau din silă 

tot îmi va face semnul crucii pe spate 

şi mă va elibera de mine 

cu sau fără oase 

cu sau fără unu ori două poeme 

(nu foarte bune, 

ci numai atât cât să le roadă câinii iuţi din 

fire până-ntr-un minut) 

vor lua cu toate drumul gârlei 

iar sufletul, cristosul lui de suflet!, 

se va ridica până la urmă 

şi va pleca unde are el de plecat 

numai că eu tot nu puteam decide 

căreia dintre ape să mă dedic total 

deşi ceva începusem să pricep cât de cât 

din toate câte se-ngrămădeau să urmeze 

şi mi-aş fi dorit măcar acum 

un stop-cadru undeva, 

ca fiecare om speriat 

când se simte neputincios, 

oriunde în toată această cădere ori urcuş 

(cine ar fi putut şti cu siguranţă?) nu avea 

importanţă 

oricum uitam din ce în ce mai abrupt 
mi-aş fi dorit să pot revedea, să mai pot 
analiza unde am greşit, 
dar devenise imposibil. 

în cuprinsul acestor ape 

până şi timpul se arcuise uşor 

şi era cazul de-acum 

să-ncep să arunc peste bord, 

din lucrurile aşa-zis mai "sofisticate”: 

case şi prietenii, frate şi părinţi 

-doar nu-i puteam lua cu mine pe o insulă 

care se scufundă- 

şi toate sentimentele umane şi toată slava 
deşartă a încercărilor mele 
iubirile, desigur, pe ele oricum le-am bănuit 
dintotdeauna că ar avea un conţinut ridicat 
de fiere şi plumb, apoi divorţul şi aşa-numita 
mea renaştere de la 40 de ani 
apoi imaginea copilului meu şi a presupusului 
său viitor. 

Gol-goluţ înaintam, însă, cu aceeaşi viteză 

şi deja mă-ntrebam dacă nu-mi scăpase ceva, 

iar eu încă nu puteam decide 

căreia dintre ape să mă ofer 

şi din nou un urcuş 

şi din nou o cădere de apă 

şi iarăşi un perete crescând lângă tâmpla mea. 

Oare cât putea creşte- îmi ziceam- 

trecusem şi la lucrurile extrem de uşoare 

doar, doar voi mai câştiga clipe. 

Lângă ureche timpul îmi zbârnâia 
ca aripile unei libelule 
şi am văzut-o şi pe ea, uşoară, părăsindu-mă 
răpită de ape 

copilăria mea (...) nu spun”dulce”, 
dar fără ea cum să fi fost restul 
când doar pe ea o avusesem; 

putrezeam repede, demenţial de repede, 
aş putea spune, 

şi îmi dădeam seama că, în definitiv, 

numai eu mă iubisem 

cu o asemenea disperare 

(şi poate nişte autori obscuri din secolul 

trecut) 

încât nicio altă greaţă din lume nu mi-ar 
fi putut acum îndepărta 
noul gust de mine. 

Şi vomitam, vomitam 
vomitam până şi uitarea, 
iar oasele probabil că mi se albiseră des- 
tul 

- nici vorbă să miroasă a mir- 
Şi gândul m-a dus către şobolanul ăla alb 
pe care îl găsisem într-o vară la Londra 
înecat într-un butoi cu apă, după luni şi 
luni de zile de captivitate, 

(ce bizară vietate mai e şi memoria asta 
în om!- 

altceva aş fi vrut să-mi pot aminti 
poate florile de câmp sau oile păscute 
odată pe dealurile de la Mărăcineni) 

dar nu! 

...urmam eu, 
fără nicio diferenţă, 
ba, dimpotrivă. 

Cel puţin prin moarte şobolanul ăla 
se înnobilase cumva. 



77 


nimic n-a ajutat 


fiului meu, Francisc 


Nimic n-a ajutat şi acum îmi este clar: 
n-am fost un tată bun, copile, 
toţi anii mei plecaţi n-au ajutat 
cum n-au ajutat nici tribulaţiile mele 
în faţa unei cetăţi înnebunite 
de bani, indolenţă şi minciună 
şi nici obolul crunt plătit 
în anii de-nceput ai urgiei 
nimic, nimic n-a ajutat! 

Nici truda, 
nici nesomnul, 
nici curajul, 
nici inspiraţia, 
şi nici ruşinea, 

nici umilinţa care a hrănit atâţia ani un 
dor, 

dar nici iubirea, nebunia ei, 
şi nici măcar ticăloşia mea... 

Greşit a fost 

tot ce-am făcut de la-nceput 

şi până la sfârşit, 

greşit am ars zadarnic 

la piept de pasăre zăludă 

foc magic care naşte neîntreruptă viaţă: 

a Tinereţii Nemurire! 

Lumea întotdeauna s-a construit 

altundeva, 

mereu altundeva, 

dincolo de mine 

mai repede şi mult mai bine 

...pentru tine. 

însă toată viaţa am visat 
şi voi visa: 

PACEA galbenă şi roditoare a pământului 
meu, 

florile ei de soare, 
oţelul zilelor şi platoşa grea 
căpătând rugina narciselor târzii 
în umbra vişinului din grădină; 
morţii neamului meu împăcaţi 
jucând ţintar pe cheiul Brăilei, 
iar peste ape şi ape privind 
n-am vrut să mai văd 

nicio mamă fluturându-şi năframa sufletului 
spre copilul ce-i pleacă. 

Aşa am visat: 

în licoarea vinului cules din bolta casei în 
tihnă 

lumina stelelor să coboare odată cu noaptea 
liniştea şi bucuria semenilor mei 
fericirea lucrului înfăptuit pentru ţară. 

Am visat, 

dar nici măcar asta n-a ajutat... 

De aceea, îţi spun şi-ţi cer iertare acum: 

”: n-am fost un tată bun ” 
şi am greşit 

crescând la rândul meu, 
în trupul patriei mele, 
în trupul tău, 
un nou conchistador. 

Dar nu te întrista, băiete, 
de limbuţia unui bătrân 
hrănit de seva altor vremuri 
e doar taifasul unui om nebun 
cu-n timp şi o lume ce-1 închide. 
Tu arzi şi drept priveşte-ţi zarea, 
îndreaptă-te spre nava ta, 
LIBER 

la bordul ei te aşteaptă VISUL, 
un ţărm aflat mereu 
altundeva, 
departe, 

pururi dincolo de mine. 



somnul unui faun 


IERI, mi-am înfăşurat 
cremenea copitelor în blană de linx, 
trupul de faun în o mie de piei, 
gura spurcată mi-am zidit-o cu lut 
şi peste văpaia ochilor vii 
am aruncat cu grijă, 
fără să supăr vreun rid, 
faţa mieroasă 
a poporului meu. 

Aşa am purces la drum... 

Răsfirat peste văi, 

Duhul Apelor Domoale respira 
ca un glas sugrumat. 

...ajuns în coasta Ta de munte, 

în zăpada paşilor Tăi mi-am găsit adăpost 

şi ca o fiară vicleană m-am culcat acolo 

ca să pot asculta, 

cu urechi fine de lup, 

vocea Pământului şuierând 

prin rănile Tale. 

Răsfirat peste văi, 
glas alungat, 

Duhul Apelor Domoale aţipise şi el... 

” - De AZI începând, 

- l-am auzit vorbind- 
lumea se va schimba cumplit: 
cerbii cei vii vor fugi în mormânt 
cerul va naşte tigri flămânzi, 
mamele-prunci în cutii, 
prin prundişul izvoarelor seci 
aurul vieţii va curge-n zadar, 
munţii sleiţi vor cădea în genunchi, 
drumurile toate se vor bate în cap, 
vor orbi, 

năruit va cădea OMUL, 
sub umbra din zi.” 


Răsfirat peste văi, 
Duhul Apelor Domoale 
amuţise 


aerodrom 


Numai depărtarea ajută motoarelor 
morţii 

înstrăinarea şi pierduta copilărie, 

călătoriile ucise 

şi toate renunţările, 

iubirile trădate, prieteniile frânte, 

cărţile citite şi uitate 

ce ne-au îmblânzit scârba sufletului, 

apoi căderile, genunchii slabi, coloana 

ramolită, 

picturile privite ca-ntr-o zare 
la care nimeni nu mai ajunge vreodată, 
cântecele fredonate în gând ca izolarea 
şi orice poem însoţit de aroma fricii 
sorbit dimineaţa pe stomacul gol. 

Aţi văzut un sicriu cum aleargă pe stradă? 
ca un glonte ieşit pe ţeavă: 
vâââjjjjjjjjjjjjjj ! 

Ce magic vehicol 

capsula asta blestemată! 

cum dispar din faţa ei imperfecţiunile, 

indecenţa vitrinelor, zgomotul străzilor, 

lăsând loc doar zborului. 

Wow! 

cum ştie moartea să ascundă în aşchiile 
sale 

(fără să dea nimic de bănuit) 


24 


emanuel pope 


cea mai râvnită dintre tehnologii 
cum dorm în răşina nodurilor sale, 
învinse, tomurile ştiinţei 
şi cele mai aventuroase cuvinte 

3 minute şi 20 de secunde 
ştim toţi că va fi un zbor reuşit 
fără escală 

2 minute şi 30 de secunde 

2 minute şi 10 secunde 

ne apropiem de 55 de secunde 

am trecut de 44 de secunde 
mai avem 30 de secunde 

am trecut de 20 
15 

12 

11 

10 

9 

secvenţa ultimei fărâme din viaţă 

6 

5 

4 

tout va bien! 

motoarele morţii se aprind 

accelerează 

0,0000! 

Ce grozav moment! 

24 din 24, 
o viaţă întreagă 
de pregătire asiduă 
fiecare în dreptul său 
extrem de concentrat 
o singură Călătorie 
traficul este intens 

capsule individuale părăsesc neîntrerupt 
Pământul. 

Aerodromul- o jerbă de scântei, 
dar nicio problemă, 
numai durerea, 
ca un mic cutremur, 
zgâlţâie din când în când, 
geamurile unor locuinţe... 

Ce vajnică aeronavă e orice sicriu, 
cu aerul unei misiuni gen Apollo 11, 

„un pas mic pentru om, un pas mare ...” 
Mister şi dezgust călător 
şi odată cu el 
sufletul 

levitând neştiut, 

ca un sâmbure mic 

de astronaut 

neaflat, 

nevăzut, 

negustat 

undeva.... 

unii spun: „ aplecat ”, 
alţii spun: „s-a dus...” 



27 


vinul cel mai greu 


„ ... omul e mai nemernic decât piatra. 
Aceasta e incapabilă să refuze căldura. 

Omul o refuză.” 

(Panait Istrati) 


După el, se spune, 

vine cea mai cumplită tristeţe 

şi însingurare 

ce seamănă la chip 

doar cu semnele idioate de punctuaţie. 

După el, nimic nu se mai poate bea... 

deşi gura-ţi arde, 

deşi inima-ţi urlă, 

el e singurul vin 

făcut să rămână suspendat 

cu un etaj mai sus 

ca o mare moartă fără înscrisuri 

aşezată în scobitura de javră 

a pieptului. 

Glasul lui te ascunde 
-nu e niciodată unul blând- 
şi ai toate şansele 
să te îneci 
chiar şi aşa 

fără prea multă băutură. 

Acesta e cel mai greu vin: 
vinul prieteniei care se stinge 
în faţa ta. 

ce-a fost mai greu a trecut 

Vă rog, scoateţi mai repede 
mortu ăla de la gheaţă 
împodobit ca moş crăciun, 
mortul ăla cu un milion de braţe 
electorale 

însetat de circ, furt, mită şi fum 
şi de vieţile noastre toate. 

-suspansul întotdeauna ucide poporul 
mai ceva ca apa "izvoarelor dulci”- 
Canibali, aşadar, începeţi marşul în 
stradă 

sărbătorind 26 de ani în delir 
toţi ca unul şi unul ca ziua de ieri 
cine vrea o găseşte 

mizilic aşteptând la fiesta unui trib de 
golani. 

Să vă fie alegerile-n ţară 
geamparale în clinchet de bani, 
viaţa anunţă că părăseşte România de la 
linia întâi 

ne priveşte pe toţi printr-un geam 

(cum altfel?!) 

scârbită! 

la unii în obraz, nu de ieri, pielea a- 
nceput să crape 
....dar crăpătură, frate! 

Zău că nu-ţi mai vine să mori cu boul tău 
în braţe! 

1939 - 

anul unor ”fructe” ciudate 

poem dedicat omului necesar, 
Vladimir Tismăneanu 


1939 a fost un an mort înainte de-a se 
naşte 

atât pentru mine, dar, mai ales, 
pentru familia mea de maimuţe 
şi asta a fost prima mea experienţă de 
viaţă de care-mi aduc aminte: 
eram viu- sau cel puţin aşa credeam- 
iar el sta şi mă privea cu minutele sale 
imobile 

drept în ochi ca un ceas de gheaţă 
şi nu-nţelegeam defel cum cineva se 
poate bucura 

şi cum se poate juca cu un asemenea 
monstru. 

în schimb, 

toţi ai mei păreau fericiţi, 

căzuse prima zăpadă şi odată cu ea 

din copaci cobora în şuvoi 

în "rod” neîntrerupt: ‘‘fructele mâniei” 

(le numiseră aşa după opera de 

inspiraţie a nu ştiu cărui 

hidalgo american ) 

-un fel de rodii din carne şi sânge 
împodobite cu pene verzi-galbene de 
struţ- 

unchii şi verii mei alergau după ele 
hămesiţi 

până şi laptele din ţâţa mamei 
avea de-acum ceva din gustul acelor 
fructe infecte 

Numai eu vomitam nonstop 

şi din timp în timp îl auzeam pe tata 

spunând: 

" ţâncul se va obişnui şi el în curând ” 

Tot atunci, am văzut-o pe Ea şezând 
într-o margine a junglei 
ţinându-se-n braţe. 

Zăpada şi noile fructe nu îndrăzneau să 
vină până-n apropierea ei 
se mângâia şi se alina singură, 
sărmana, 

ca şi cum ar fi alintat sau ar fi mângâiat 
un copil părăsit 

sau cum sta Maica Domnului în icoane 
şi-l plângea pe Isus. 

Trupul îi era învelit cu o pelerină roşie 

cum numai în poveşti, 

rănit, poartă orice împarat roşu 

ca să nu fie confundat de cititorii grăbiţi 

cu împăratul cel rău.. .verde. 

Eu o priveam temător printre ferigi 

ca o maimuţică uimită 

(ce poate să fie în mintea unui copil? 

dar în inima lui?!) 

şi nu scoteam un cuvânt. 

în jurul meu, încet-încet, zăpadă se 

topea 

şi fructele alea jegoase 
întârziau cumva în spatele meu ca într-o 
vamă. 


Mai târziu, am aflat că nu am fost 

singurul care a privit-o atunci 

şi încă o dată i-am dat dreptate bunicii: 

" niciodată nu ştii ce ochi ascunde o 
junglă!” 

şi un timp m-am bucurat de mărturia 
celuilalt privitor 

peste ani apreciat ca un artist neînţeles 

dar numai până azi... 

când lucrarea i-a fost achiziţionată de un 

necunoscut, 

prin telefon la o licitaţie, 
pentru suma de 8.005.000 $. 

însă eu ştiu cine e misteriosul ei 
cumpărător: 

desigur, e "împăratul verde”! 

Acum, mă uit pe cer să văd dacă nu va 
ninge din nou, 

dacă nu va coborî „şuvoiul de rod” 

neîntrerupt 

peste jungla mea. 

-un fel de rodii din carne şi sânge 
împodobite cu pene verzi-galbene de 
struţ- 

cum s-a mai întâmplat 
şi nu doar o singură dată. 



Curtea miracolelor 
pustiitoare şi reci 


Hai, aruncă-”ţi” şapca în cinstea 
viitorului, 

dezbracă-”ţi” haina - moştenire de 
familie cu petliţe, 

cămaşa (n-are importanţă culoarea), 
nădragii, restul lucrurilor obosite de tine, 
şi, gol cum te-a făcut mumă-”ta”, 
scufundă-”te” în masa lichidă a oricărui 
bulevard 

printre corpurile semenilor tăi 
ca să le poţi simţi 
intr-un mod cât mai eficient 
prezenţa. 

Apoi, ca nou, 
dezinfectat, 
de 2500 

sau de 4200 de ori 

de toate bolile pe care le-ai acumulat prin 

tot felul de artificii media 

urcă pe clădirea consiliului municipal 

ca un înger fără aripi, fără şanse 

şi aşteaptă să priveşti de acolo 

circul ce va sosi în oraşul tău 

în luna iunie: 

“Luna dihăniilor 
devenite 

peste noapte. ..mici” 



Ţes viermii noapte, mamă! 


Ţes viermii noapte, mamă, 
şi-n dudul ţării mele plouă, plouă 
de seara până dimineaţa 
iar şi iar... 

Ca o gogoaşă de mătase e ziua binefacerii 
lor 

cu toate surorile ei curve, cu tot ce va 
urma 

printre fuioarele de întuneric şi de sfadă. 
Zâmbesc amar şi mă ascund, cum ştiţi că 
sunt: 

dement şi certăreţ 

om de nimic, leneş-naiv, beţiv 

între voi beau 

neîmpăcat, nemângâiat în dulcele-culcuş, 
al vostru de lapte 

şi ca în burta mamei mele renegate 
îmi adun, zi după zi, rugăciunile 
o dată şi încă o dată 

-totdeauna pe cele de ieri le-am uitat zilei 
de azi- 

le spun oricum, 

aşa cum îmi vin, 

deh! solitar! vopsit în albastru, 

în ultra-marin cu sclipiri de sidef, 

iar gura mea e o meduză 

expusă-n aerul unui circ 

alături de mormintele unor fanarioţi noi ...de 

tip roman 

(ştim, desigur, unde le-a fost şi le este capul 
...dar chiar şi aşa 
de ce nimeni nu ne spune nimic 
despre poziţia verticală a picioarelor?!) 
Bolind, vomitând, 

îmi sprijin fruntea de rămăşiţa de credinţă, 
apoi de mobil (nimeni nu poate să-mi 
reproşeze) 

încerc chiar şi numărul de urgenţă: 999 
şi de sandalele unui alt "otoman" 

-un expatriat de nerecunoscut acum- 
rege şi poet al unui alt tărâm 
Ovidiu... 
şi-mi spun NU! 
apoi şi altora spun tot: NU! 
şi tuturor apoi -NUşiNU! 
bând pe datorie patriotică 
am înghiţit destul numai vin acru 
barbar cânta... (femeia aceea însă a plecat şi 
ea demult de la noi din bar 
...în străinătate 

Italia, Spania, Anglia- excursii ) 

demenţa mea şi-a celorlalţi eroi din crâşmă 

trece lejer de 40 % 

fără sentimentalisme uşoare, 

asta este şi vârsta mea 

nicio invidie 

(nebunia ca şi tinereţea nu cunoaşte limite, 
poezia, în schimb, e cu totul şi cu totul 
altceva) 

pe cei de 20 de ani îi rog să aştepte puţin 
gura asta o mai sorb şi voi fi gata, 
întotdeauna treptele m-au obosit teribil 
la întoarcere, 

pentru că am fost şi rămân un om iubit 
toată viaţa, 

ca un terorist prins târziu, duminică, în 
pânza ziarelor de scandal 
am figura ştearsă a unuia care a murit 
demult 

simt cum mă trec fiorii fericirii alene 
şi tuturor le nasc fără nicio greutate, în 
absolut, 

poeme de la dreapta la stânga 
şi de la stânga la dreapta, 

-poemele muncii mele de trântor- 
Cum dracu să nu mă iubească şi 
şi cum să nu se "îngrijească” de mine 
când le spun cu atâta sinceritate 
cât sunt de parveniţi şi de ipocriţi 
de reduşi mintal şi de vânduţi pe o bucată 
de zinc 

hoţi, parşivi, lipsiţi de sentimente 
lingăi, răutăcioşi, neputincioşi în inimă 
lor slabă 

orbi, cum numai pruncii ar mai avea 
motiv să fie: 

”-Ţurţuraşul mamei, hoţul tatei, 
...sărmanul meu copil născut fără suflet” 


Grijania voastră 

de puişori de crocodili 

-născuţişialăptaţilasânulunorcurve- 

cum aţi ajuns voi azi, toţi, 
"domnilor" 

...nici măcar golani! 

viitorul poartă aripi 


Tot ce s-a putut vedea s-a văzut: 
ne-am îmbătat din nou... cu firea 
şi am ales puşcăriaşi! 

De-acum nu va mai putea urma 

decât un exerciţiu continuu 

şi apoi... perfecţiunea: 

alţi 26 de ani cu noi metode de jaf şi 

acoperire 

pe care-i vom termina ca şi azi, 
sărbătorind laolaltă, la final, un alt 
record mondial: 

vom alege-n fruntea ţării UN MORT! 
unul împuşcat, bâlbâit 
- chiar dacă limba-i de lemn i-a mai 
putrezit între timp, 

îi vom scoate mai întâi de la odihnă capu’ 
şi-l vom scutura puţin de praf 
şi de alte microorganisme pungaşe, 
peste coaste îi vom trece de două, trei ori 
peria de sârmă 

să-i şteargă urmele de gloanţe, 
îi vom pune apoi frumos astrahanul 
negru-n cap 

şi aşa, cu alai, în consens democratic, 
îl vom urca din nou în balconul său. 
Mândriei noastre, atunci, din piept, 
pe loc îi vor creşte ”aripi” 

NENUMĂRATE ARIPE. .DE MUŞTE ! 
până şi viitorului îi vor creşte aripi 
fiind un copil docil. 


Spune-mi, tu, cititorule, 

dacă pentru faza asta 

nu merită să arunci la gunoi 52 de ani de 

viaţă? 

Pentru faza asta şi atât... 
numai când te gândeşti cum se vor scu- 
tura de ciudă şi scârbă-n mormânt 
Bulgakov, Kafka, Platonov şi Marquez 
cum dracu’ să nu te mândreşti şi noaptea 
că eşti român 

în România începutului de secol XXI ?! 


...mama ei de literatură, 
de istorie trăită degeaba, 
de oameni şi de viaţă 
asemeni! 


afară din cetate! 


Tot ce am trăit până la 47 de ani nu a fost 
viaţă, 

iar de-acum încolo ...va fi şi mai puţin. 
Zeii nu mi-au fost şi nici nu m-au dorit 
aproape 

şi tot ce m-a bucurat sau întristat 
sub ochii mei s-a risipit ca o nălucă. 

Nu am urmat cortegiul lor până la capăt 
iar miezului lumii i-am stat mereu 
departe, 

privirea mea n-a cunoscut lumina 
şi nici întunericul 

şi trupului meu nu i-a fost dat să simtă 
f ’ca pe carnea lui” 

(vorba unui alt poet ascuns) 

fierul încins al adevărului roşu marcând 

Umanitatea. 

Toate lucrurile în care am crezut şi cred 
-ieri şi azi- 

au fost şi au rămas doar umbre 
şi numai umbrei lor m-am închinat 
frenetic. 

Şi totuşi, iată, încă mă numesc „om viu”. 
Câtă ruşine! 

degeaba mă trezesc acum 
în anii bătrâneţii 
cercetător şi revoltat 

-poetului nu-i este îngăduit nici 30 de ani 
să se împlinească - 

degeaba rimele-mi sunt azi aşa de bune soaţe 
şi ochiul lumii-1 fac să mă privească. 

Oh! cât de slabă-i e privirea 
în versul firii ei dansând 
zilnic mă-mbrac ca un cadavru. 

Cel care spune şi se simte mort 
să fie înlăturat cu pietre din cetate! 

Agaţă-mi, Doamne, Tu, clopotul de gât 
şi zvârle-mă dincolo de ziduri 

porcul, omul şi actorul 
cu lepra unei tinereţi fără izbândă 
doar pietrelor să le vorbească 
şi cu iubirea sa atât de trâmbiţată 
prin venele-i deschise 
deşertul să-l hrănească. 

Aşa să se-mplinească pentru toţi poeţii rodul 
ce-au risipit trecând prin apa vieţii tinereţea 
fără izbândă pentru alţii! 

the Saturday who took me 
from Somme to Gherla 


"Nu există iertare şi nici îndurare 
pentru un popor cucerit 
de diavolul uitării” 

(zicere personală ) 


Today, Saturday evening 
I’ ve met a friend in the pub 
76 years old fellow, half English- half 
Irish 

an retired rugby player 

who this summer went 

to Somme, France 

with all his childrens, cousins and 

grandnephews 

from England, Ireland, America and 
Canada 

26 of them- to see how their grand- 
grandfather is doing there now 
death at 30 years in 1916 
in the trench of mud and humanity’s 
battle. 

I was listen to him 

and all the drink was too short for me 
so the music bând in the ‘’Whisper 
Wheel” 

Mc Can private soldier 

was one of the Durkheim Infantry Regiment 

living his Irland back 

with no hope to survive 

what a mesmerize story, no? 

and I’ ve heard an angel 

from above the ceilling 

with beautiful wings 
seven of them 

talking with me 

and I was talking with him: 


Zis-a: 

-Strigarea e mare şi păcatul 
cumplit e de greu. 

pogorî-mă-voi deci să văd dacă faptele 
sunt cu adevărat 

aşa cum s-a suit până la noi strigarea 
împotriva lor, 
iar de nu, să ştiu. 

- Pierde-vei, oare, pe cel drept ca şi pe cel 
păcătos, 

încât să se întâmple celui drept ce se întâmplă 
celui nelegiuit? 

Poate în cetatea mea să fie cincizeci de drepţi: 
pierde-i-vei, oare, şi nu vei cruţa tot locul 
meu 

pentru cei cincizeci de drepţi, de se vor afla în 
cetate? 


Zis-a arhanghelul: 

- De voi găsi în cetatea ta cincizeci de 
drepţi 

numind cinzeci de martiri căzuţi în 
temniţele comuniste 
voi cruţa pentru ei toată cetatea 
şi tot locul tău. 


Şi am a zis: 

- Iată, cutez să vorbesc, eu, care sunt 
pulbere şi cenuşă! 

poate că lipsesc cinci din cincizeci de 
drepţi; poate să fie numai patruzeci şi 
cinci; pentru lipsa a cinci pierde-vei, oare, 
toată cetatea mea? 

- Nu o voi pierde de voi găsi acolo 

patruzeci şi cinci de drepţi. 

- Dar de se vor găsi acolo numai patruzeci 
de drepţi? 

- Nu o voi pierde pentru cei patruzeci! 

- Dar de se vor găsi acolo numai treizeci 
de drepţi? 

- Nu o voi pierde de voi găsi acolo 

treizeci. 

- Poate că se vor găsi acolo numai 
douăzeci de drepţi. 

Şi răspuns-a Arhanghelul: 

- Nu o voi pierde pentru douăzeci”. 

Am insistat deşi nu credeam că vor fi : 
- Dar de se vor găsi acolo numai zece 
drepţi? 

Iar Arhanghelul a zis: 

- Pentru cei zece nu o voi pierde. 


I was trembling after this 
and all fears came in my mind 
my soul was like an empty shopping bag 
on the London’s Street: 

- Please God! give me some hope! 

My people are so weak! 

Trei lucruri despre care azi 
trebuie vorbit rar şi în şoaptă 


Măriei 


Despre trei lucruri trebuie vorbit, azi, cât 
mai rar şi în şoaptă: 

Pacea să nu o sperie nimeni şi Moartea 
să nu o grăbească 
vinul vieţii se cere de-acum 
băut în altă parte 

tot mai departe de pământul ce amestecă 
tot 

într-o pastă a ruşinii şi neînţelegerii 
însă o mie de galioane de s-ar porni cu el 
pe mare 

mâine s-ar scufunda toate şi niciuna nu 
s-ar mai întoarce 
...atât e de greu! 

Desigur, există şi acolo 

cel puţin o mie de primejdii şi o mie de 

prădători ai vieţii 

şi printre colţii lor uriaşi ridicându-se ca 
vertebrele oţelite 

ale unor stânci din mare 
numai navigatorii cu adevărat sinucigaşi 
mai pot avea norocul 

unei călătorii împlinite... 

Şi dacă nici în văzduh şi nici în apă 

atunci unde să-şi mai găsească un loc 
Spiritul Omului până la Marea Sa 
Trecere 

refuzat fiind de Lume? 


Despre trei lucruri trebuie vorbit rar şi în 
şoaptă: 

Pacea să nu o sperie şi Moartea să nu 
o grăbească nimeni 

încrederea de o vei aşeza azi pe o piatră 
sub soarele Omeniei cine-i va culege 
primul lacrimile? 


Şi încă prin satele ce-şi sting dogoarea-n 
mare 

pescari obosiţi mai aduc odată cu 
seara 

în plasele lor printre alge şi peşti, 
prinse cu dinţii, frânturi de poeme 
toate vorbind despre cei ce se sting 
departe, 
pe ape străine, 
bând vinul vieţii cel greu, 
lustruindu-şi căderea şi moartea 
cu fineţe şi zel 
gândind la semenii lor 
neîncetat 

ca Prietenia Omului 

să nu... 


Ierusalime, Ierusalime 


”Tu ai scos laude şi din gura copiilor...” 

(Evanghelia după Matei) 

Ierusalime, Ierusalime, 

cetate a mirilor arşi! 

ce vierme-ţi adoarme în tâmplă 

şi-n casele noastre ce duh rău a-nnoptat? 

Ierusalime, cetate în flăcări, 

cine a pus stăpânire pe străzile-ţi albe 

şi cine chipul cel blând ţi-a-ntristat? 

ce monstru aripa şi-a-ntins deasupra 

templului tău 

şi cine iubirea din leagăn ţi-a luat? 

Ierusalime, Ierusalime, 
cetate amară ca un dor nealinat 
cugetul meu în temniţa tăcerilor tale pe 
un rug arde 

şi-n umbra ce ne desparte tristeţile 
ca-ntr-un blestem 

cineva ne câştigă doar cu nopţile noastre 
de plâns. 

...de ce taci? 

copiii îţi pleacă, Ierusalime, 
în şir de torţe vii 

-ca un abur dintr-o pâine dospită sufletul 
lor către cer se ridică- 

Ierusalime, Ierusalime, răspunde-mi, tu, 
dalbă cetate! 

Trupu-ţi măcinat de durere 
în cuvinte şi lacrimi în veci să-l spălăm... 
dar cum să-ţi vorbim 
şi cum să-ţi cântăm, 

să ne auzi, Ierusalime, de durere brăzdat? 
Plângem şi rămânem singuri... tot mai 
singuri 
singuri. 

dezinfectarea sănătăţii ţării 


” Este mai bine să fii porcul lui Irod, 
decât fiul lui!’’ 

împăratul Augustus după " Saturnalia ”, autor 
Macrobius (cea. 400 d. Hr.) 


azi, îngrijorat, am aşezat starea sănătăţii 

naţiei mele * 

într-o urnă şi fără milă 

am turnat deasupra ei un dezinfectant 

diluat de 2500 de ori 

sau 

de 4200 de ori 
nu mai ştiu 

pentru că totul îmi devenise dintr-odată 
nespus de neclar 

şi, speriat de efect, am încercat apoi 
o lună-ntreagă 
să scot apa din ea 
...cu pumnu: 

Eu sunt copilul nr. Xxxxxxxxx222 trecut 
prin dezinfectare 

şi am avut 800 de grame la evaporare 
de aceea mi-a fost imposibil să las 
o urmă vizibilă a trecerii mele 
prin spaţiul imaculat 

al mapele voastre ministeriale 
...deşi mi-am dorit, 
dar, 

într-un fel modest, 
am contribuit şi eu 
la pib-ul ţării mele: 

...cu viaţa mea. 
cineva drag a investit în ea 
altcineva a consumat-o 
şi altcineva in-a exportat, 
dar am adus profit 
şi, implicit, prin taxe 
bani la bugetul naţional 
acum vă-ntreb 
de aici, de unde sunt ...rece: 

INFANTICIZILOR, 
vă mai pot ajuta şi cu altceva? 


...şi ca într-un final de film mut 
am ajuns tot unde eram: 
repetitivi fără scăpare 
după ‘89, mineriade şi colectiv, 
la aceeaşi impecabilă răsplată, 
la pânza albă 

a unei memorii înduioşător de gingaşă, 
naţională, 

ce ne acoperă morţii cu... 
ceaţă. 

Nimic în plus. 

Doar încă un număr misterios ca şi cele- 
lalte 

care nu ne interesează 
pentru că dintotdeauna au existat 

politicieni cu firi sensibile de artişti 

- et non Deus - 

precum şi ţări barbare, 

în care pruncii,- orfanii aerului - 

au fost sacrificaţi şi maceraţi 

ca mieii. 


*Art. 34 - Dreptul la ocrotirea sănătăţii 

(1 ) Dreptul la ocrotirea sănătăţii este 
garantat. 

(2) Statul este obligat să ia măsuri 
pentru asigurarea igienei şi a sănătăţii 
publice. 

( 3 ) Organizarea asistenţei medicale şi 
a sistemului de asigurări sociale pentru 
boală, accidente, maternitate şi 
recuperare, controlul exercitării 
profesiilor medicale şi a activităţilor 
paramedicale, precum şi alte măsuri de 
protecţie a sănătăţii fizice şi mentale a 
persoanei se stabilesc potrivit legii. 

(Constituţia României) 

Numai nopţile... 

Numai nopţile mi se aliniază la fel- 
rimele niciodată, iar iubirile nici atât. 

Ca disperarea unor soldaţi în luptă 
sub semnul unei înfrângeri continue 
fiecare zi pe care o trăiesc nu e decât un 
rest 

pe lângă alte resturi şi o sumă de palavre 
de care mă pot lipsi fericit. 

Dar nu mă plâng. 

Lecţiile mi le-am învăţat trăind 
pe lângă propria-mi ghenă de gunoi 
şi, de azi, nu mai ating nimic 
din ce-i stricat sau pute 
şi nici nu mă reped să smulg 
prada din gura şobolanilor mei. 

Oh, tulbure speranţă, 

fără acoolul tău aş fi murit de mult 

şi azi când beau de tine 

la fel mă agăţ tăcut 

ca de iubirea unei curve 

cu ea să-mi pot spăla pe ascuns 

şi mâinile şi chipul şi năpasta, 

dar e din ce în ce mai greu 

...inspir, inspir până la greaţă 

iar când expir 

vomit 

vomit, vomit, vomit 
până devin de gheaţă. 

La moartea lui Umberto Eco 


Se spune că la moartea lui Umberto Eco 
Conspiraţia Universală ar fi plâns ori ar fi 
râs, 

dar de nimic nu poţi fi sigur 
când vine vorba de ea. 

Un lucru însă este cert şi, anume, 
declaraţia ei din primele ore de la 
dispariţia marelui semiotician: 

”Nu v-am spus niciodată nici că sunt 

rasistă şi nici antisemită 

Pentru ca asta ţine mai mult de structura 

mea moştenită prin naştere 

şi mai puţin de stările mele de femeie 

duplicitară, 

Dar n-aş fi crezut că voi ajunge până aici, 
încât să recunosc pentru prima oară că 
sunt tristă 

...Azi mi-a murit cel mai bun prieten şi 

singurul 

care m-a înţeles. 


Vă mulţumesc! ...” 

toţi aceşti călăreţi 

De azi începând, 

vom încăleca norii 

-pe cei mai aprigi, mai făţarnici 

mai negri şi mai de neîndurat, aici, pe 

pământ- 

şi-i vom călări turbaţi 
până vom scoate untul din ei 
sufletul şi limba lor de foc 
...şi cu ea vom pârjoli pământul. 

De umerii lor vom atârna tot mai greu 
şi cu noi odată toată greutatea unei 
civilizaţii 

cultivând moartea tacit 
zorindu-i mereu, salivând, 
le vom lăsa ca semn 

cu unghii îngheţate de foame, frică şi vânt 
în carnea lor de abur şi fum 
numele nostru întreg: 

PROSTIA UMANĂ. 

Ori ei, ori noi! 

-oamenii mileniului trei- 
victorioşi dar înfrânţi 
dansând ameţiţi 

în vârtejul propriilor noastre cuvinte 
vom sări apărând ce nu ştim 
când apucând coama unuia aici, 

când abandonând în alt loc un nor 
vlăguit, 

şi cu sentimentul datoriei împlinite 
toţi, dar absolut toţi, 
vom înfige adânc 

lancea de foc în inima de jertfă a Omului. 

...şi abia atunci, 
peste jarul nestins 
se va ivi în maramă, plâns, 
chipul celor ce au alăptat 
toţi aceşti călăreţi. 

Ziua decisivă 
a Judecăţii Morilor 

3 

asupra muritorului meu ”eu” 


lui Joni 


Azi au venit morile, 

cum vin ele doar de două 

sau de trei ori într-o viaţă, 

şi la întâlnirea dintre ape 

despletite cu trup greu de femei muncite 

şi-au săltat pietrele toate, 

şi desculţe au aluncat printre ape. 

Unele erau mai hotărâte, altele 
mai timide 

şi de-ndată acolo au început a sporovăi 
despre mine: 

"Ştiu că nu merită - a spus cea mai 
fericită dintre ele- 

şi mai ştiu că până şi-n universul lui e un 
om mic.” 

"Adevărat- a spus cea care stătea cu 
streaşină mai aproape de mal- 
dăr poate nici noi nu i-am oferit destul 
timp.” 

”Aşa este!- a sărit cu gura şi cea care 
jucăuşă 

scotea cu braţele-mpreunate roată 
volbura din mijlocul apei- 

omul nostru este doar un copil şi atât." 

"Copil sau nu, noi, înţeleptele, risipim apa 
degeaba cu el !" a concluzionat cea care era 
cea mai bătrână moară. 

Mult mai bine ar fi să-l frângem şi să-i trecem 
peste umeri cât mai iute apa." 

"Dar de unde atâta grabă, surioară?"- 

a întrebat şi alta 

ce părea cumva mai gânditoare. 

...Şi eu, în timpul ăsta, 

visam cum mă prefăceam intr-un peşte 

mic, exotic, 

într-unul roşcovan si cu pistrui 

şi cum eram tare mândru de părul meu coafat 

nou intr-un coc 

vopsit în alb şi ridicat peste solzii mei de aur 
ca un tum de fildeş 

în care trăia un cerceluş drag de argint viu şi 
nevătămat 

ca-ntr-un somn absolut hipnotizat 

cu el treceam, împreună, 

aşa cum ar trece un om beat cu mintea lui şi 

cu ochii închişi pe lângă moarte 

printre pietrele şi picioarele lor 

şi inhalam acolo cu nesaţ prin branhiile toate 

căscate ca o gură de copil 

un miros puternic de ţâţă şi lapte, 

iar creierul meu mic şi lipsit de memorie 

zău că-1 simţeam cum turba de fericire. 

Şi uite, aşa creşteam amândoi 
unu’ cu altu’ 
ca doi într-o placentă 
...o dată şi încă o dată! 

atât de repede... 


Cât de repede să mă pot schimba 
şi cât de repede să nu mă uit, 
câte zile să nu petrec şi câte nopţi 
să n-adorm 

cât de repede să mă trezesc ţintă privind 
spre ea, 

viaţa mea, ca o după-amiază de iarnă 
trecând 

cu ninsorile ei pufăind ca o locomotivă 
veche de hârtie, 
creponată, dintr-un vis japonez 
urcând muntele de-acum din faţa mea 
spre locul unde doar un tigru alb o mai 
aşteaptă liniştit, 

iar el nu vânează niciodată poeme. 

Eu atât de repede să mă pot scrie, 

atât de repede visele să nu mi le mint 

şi tot atât de repede să alerg, să muncesc 

să iubesc şi să cunosc 

şi să ucid la rândul meu 

până nu dispare totul din faţa mea 

repede... 



Omul de la Argamum 


Alung praful de pe hârtie, îl mătur bine 
cu pleoapele 

şi printre ruine, cu mâinile asudate 
în lumina lunii- palidă oglindă- îi curăţ 
grijuliu marginile 
de ierburile uitării. 

- Vezi, bunicule! şi eu îmi curăţ ograda 
aşa cum m-ai învăţat să fac: 

dau una câte una din buruieni deoparte 
şi scap apoi de ele cu nopţile mele 
arzându-le. 

Mă vei întreba, aici, printre ruine singur, 
la ce-mi mai foloseşte bucata asta de 
hârtie. 

- Pământul e de vină, bunicule, 
pământul! 

de două zile s-a hotărât să fugă şi ca să nu 
mi-1 pierd 

...scriu, scriu, bunicule, 
şi printre rânduri, 
din nou copil, 
mă ascund de frică. 


25 septembrie 2016 

despre animale şi oameni 


„Măreţia şi progresul moral al unei societăţi 
nu pot fi judecate decât după modul în care îşi 

tratează animalele” 

Mahatma Gandhi 


Azi cineva m-a contrariat 

spunându-mi că nu se pun pe facebook 

pozele căţeilor, la aniversare, 

ca şi când ar exista o diferenţă esenţială 

ce mie îmi scapă 

între oameni şi animale 

între sentimente, în genere, şi toţi cei ce 

le pot împărtăşi. 

Şi atunci care să fie deosebirea? 
în defintiv, şi poemele mele nu sunt decât 
tot nişte jigodii 
care dau bine în poză 
cu botic şi floace 

şi de a căror naştere mă bucur şi o anunţ 
asemeni 

în speranţa tulburată şi turbată 
că undeva, cineva 
le va înţelege 

deşi, nici ele nu amintesc despre nimic 
imediat şi uman, 

(vorba unei prietene indience) 
şi atunci îmi revin şi îmi spun 
că toate încercările mele 

n-au fost şi nu sunt nimic altceva 
decât vorbirea câinelui meu trecută prin 
cuvintele mele 

ori traducerea expresiei ochilor 

ori felul în care mă tulbur când îi vorbesc 

ca unui om, 

propria mea aproximaţie trăind 
într-o asemenea vecinătate misterioasă 
şi nobilă, 

extensia şi transferul meu fragmentat 

într-o inimă caldă de javră. 

şi de aceea o sărbătoresc, omule care eşti, 

întotdeauna ca pe o victorie, 

singura mea victorie necesară pot să spun 

pentru că în javra asta, câinele meu, stăm 

cu toţii ascunşi 

şi eu şi tu, care citeşti şi restul 

laolaltă, după cum se cuvine 

în singura lumină sinceră de pe pământ 

până la cea care ni se va dărui fiecăruia 

dintre noi după cât am dăruit 

-adevărată şi ultimă ca o apă ce nu mai 
pleacă- 


Introspecţie duminicală 


Ah, vagabondul ăsta de suflet 
Cum mai călătoreşte el nestingherit! 

Se-ntâmplă ca-n praful din jurul 
sandalelor sale 

Lumina, meşter iscusit, să creeze 

arabescuri şi filigrane 

E o muzica arabă în natura tuturor 

lucrurilor de care mă ating 

Şi ca muşcat de fierbinţeala unei ceşti de 

ceai, în soarele arid 

Să tresar şi să strig: Allah! 

Ieri, am intrat de-a dreptul cu umerii 
într-o piaţă din Tunis 
Şi de-acolo sufletul mi-a alunecat pe 
mozaicul unei moschei din Maroc 
Reîntors la hotel, în Cairo, am dat share 
imaginii unui copil ucis în Aleppo 
Când am fost eu şi când a fost el? 

Şi cine, plimbându-mă prin norii ăştia de 
praf, 

ca pe un copil, mă îndrumă? 



Delatori şi huligani 


Suntem un popor de trădători, 
delatori toţi: mama, tata, verii şi fraţii 
mei 

niciunul din neamul nostru, unu’!, nu a 
fost vreodată altfel, 

îmi striga el cu ochi înnebuniţi de băutură 
...şi din al tău au fost toţi la fel, la fel! 

Mai întâi, pe unu’ Vasile, care-i era 
prieten, l-a pârât tata la directorul uzinei 
şi mama pe vecina de la trei (pe vremea 
aia amândoi lucrau la cantină şi aveam ce 
mânca) 

iar eu îi ascultam cum îşi povesteau toate 
astea între ei, dimineaţa, 
în bucătărie, în timp ce mîinile ni le 
încălzeam ţinând cănile fierbinţi cu lapte, 
şi din ziua aceea am început şi eu să-i 
pârăsc la şcoală pe toţi 
şi tot aşa mai departe ...în liceu şi 
facultate 

iar tu trebuie să fi făcut la fel.. .la fel, la 
fel! îmi striga, privindu-mă cu ură. 

Şi eu trebuie să fi făcut la fel, la fel?! - îmi 
spuneam, 

în timp ce, amândoi stăm ca abia ieşiţi 
din omidă şi beam faţă în faţă 

cercetându-ne. Eu îi priveam pielea 

întinsă ca o umbră peste faţă, 

continuându-se peste paharele de whisky 

şi pe vitrina barului apoi, 

de unde sticlele toate mă priveau numai 

şi numai pe mine 

cu ochii lui holbaţi şi cu genele lui 

stufoase de cowboy... 

aşa că am spart iute un pahar de 

marginea tejghelei 

şi sărindu-i în piept, doborându-1, am 
început să-i crestez 

şi să-i trag pielea de deasupra sprânce- 
nelor 

că să pot vedea, pe sub mască, culoarea 
adevărată a omului 
care-mi vorbea: 

la fel, la fel, la fel... 

Robinson Crusoe 


"Cartea neamului lui Mark Zuckerberg şi 
a lui Bill Gates, 

fiul lui William Henry Gates, fiul lui 
Rober Royce. 

Robert Royce a născut pe Hugh Calkins; 
Hugh Calkins pe William Swift; 

William Swift pe Jonathan Swift 
...şi acesta pe Edward Zuckerberg; 
Edward Zuckerberg l-a născut pe Mark 
Zuckerberg." 

Cu aceste cuvinte ar trebui să înceapă 
orice încercare onestă de rescriere 
a Noului Testament. 


”La început Dumnezeu a făcut lumina, 
cerul, pământul, soarele-luna-şi-stelele, 
vieţuitoarele, ziua de odihnă 
şi imediat, după aceea, 
pe Robinson Crusoe.” 

Cu aceste cuvinte ar trebui să înceapă 
orice încercare de rescriere 
a Vechiului Testament. 




Fericit, Robinson Crusoe şi Viaţa Lui, 
cea de toate zilele, 

primul şi singurul dintre moderni 
care a trăit însingurarea 
rămânând în lumină vie. 

Restul, 

toţi cei care i-au urmat, 

nu au mai cunoscut decât moartea cea 

lentă, 

avizată, evaluată, feliată, filmată, 
sintetică şi, mai nou, digitalizată. 
Niciunul, dar absolut niciunul 
n-a trăit şi n-a murit firesc. 

Nici dintre părinţi şi nici dintre copii. 
Amin! 

Intre ape... 

"între ape, numai ea era pământ.” 
(Evocare, autor Nichita Stănescu) 


Toate Măriile din jurul meu 

au trupul numai şi numai de apă 

şi de pe singura insulă pe care o cunosc 

ca un Robinson Crusoe în atâţia ani 

ochii mei n-au putut vedea altceva 

decât un singur continent 

-lichid, unitar şi nesfârşit- 

ca o punte aruncată 

între alte două ape 

la fel de misterioase 

şi de adânci 

dorite sau refuzate: 

între naufragiul meu 

şi casa mea ultimă. 

...şi de aceea-mi petrec 

dimineţile şi serile înfricoşat 

cu gândul prins în marama şoaptelor lor 

toate vestindu-mi un drum, 

greu de oprit dar şi greu de urmat, 

şi de aceea la orizont 

sângerează mereu 

lumina peste feţele lor. 

noaptea, însă, vine un zeu 
şi-mi dă lecţii de zbor 
...peste ape. 

Mâine plec din nou 


exploratorului Emil Racoviţă 
cu admiraţie 


Mâine plec din nou 

ca un luceafăr al dimineţii 

să pot bea cu fraţii mei, pinguinii, 

ascunşi printre gheţare, 

votcă rasă din halbe de bere 

şi să privesc pe cer în noapte 

deasupra noastră 

cum se ivesc fosforescente balene 

chiar în dreptul Carului Mare 

să-mi trec iarăşi şi iarăşi prin vene 

cu furie şi poftă nebună 

doze duble de îndurare 

până va ieşi din mine 

pe jumătate tocit 

tot capul dorului şi răului 

acumulat într-o viaţă de javră 

rătăcită pe meleaguri străine. 

Măine plec iarăşi, briză! 

în Antarctica mea 

sub o cupolă de pânze 

Belgica- tu, femeie nemiloasă- 

du-mă, să-mi pot respira cu nesaţ ecoul 

de iubire maximă şi toxică 

-vorba poetei mele- 

fără de care nu pot trăi 

...la prieteni, la părinţi şi la neamuri! 

Şi ajută-mă, Doamne! 

să pot duce cât nu pot cuprinde 

şi pentru fiecare-n parte 

să mă-nvrednicesc 

să rămân cum mă doreşti 

ca din mijlocul lor să pot striga din nou 

cu toată inima: 

Trăiască Prietenia! 

...iar eu îţi voi ridica Ţie 
în pânzele albe de nemurire 
ale neamului meu 
neîndreptăţit de poeţi 
o veşnică monastire 
doar de iubire şi slavă! 

Binecuvântat fie numele Tău 
în veacul vecilor 
pământ al iubirii 
pe care mi l-ai dăruit 
şi pe care mi l-ai ales! 

Simonie 


unde se vorbeşte de experienţa 
unui spiriduş căprior, 
călător din secolul xxi, 
pe jumătate beat, iar în altă jumătate temător, 
ajuns de nicăieri în vizită la Mănăstirea 
"Cocoşelul din deal de Dobrogea” * 
taman de Sărbătoarea Sânzienelor 


pipa mea borţoasă 
puşca şi cureaua 
fumegând de rune 
încă mai tresare 
azi ca şi poimâine 
dârdâind ca râia 
de cuminecătură 
zaC(H)E-KA ** lămâia 
pacea lumii stoarsă 
s-o privească poate 
un nebun se cere 
gata să se-nece 
valurile-n voie 
conştiinţa-n farsă 
doar un ştreang o ţine 
munte după munte 
firul ei de aur 
agăţat de turlă 
libertatea plânge 
împletind cu grijă 
clopote-balaur 

gâtu-i sub bomfaier 
trup pe năsălie 
strâns cu sârma legii 
urlă, urlă, urlă 
nimeni nu aude 
iar cocoşul verde 
prinde-n pene aer 
Aer, Aer, Aer 
peste noapte creşte 
cu voinici o mie 
toţi grupaţi în cete 
sfânta pomenire 
sună ca-n Rusia. 


fum de stearpă fală 
târla omenirii 
toată e fudulă 
mana mântuirii 
adiind cu jele 
m-a lovit cu sete 
chiar la ei în poartă 
mai exact în ...(surlă) 
cum pe stâlp se scrie 
tot aşa şi-n carte, 
unde zace-un popă 
zac în jur o mie 
feţele-s voioase 
muşchii cu iubire 
obosiţi de sală 
plini de-nţelepciune 
darul moleşirii 
beţi de îmbuibare 

dăruiţi de mamă 
vasul îl răstoarnă 
ochii exoftalmici 
pacea stă pe gânduri 
şi la ei priveşte 
cochetând prin garduri 
îndurarea Milei 
o alintă apa 
şi o-nveleşte vântul 
faC(H)E-KA visarea 
iute ca mareea 
vinu-n shop să verse 
prost şi acru trece-n 
alba mănăstire 
printr-un dop de Cola 
duduind ca trenu' 
capu’ mi se-nvârte 
sare acu'-n lături 
pe-un platan de pick-up 
debandada-i gata 
iată cum mă prinde 
dănţuind vuieşte 
toată turla-mi arde: 
” 206 opumb no-pyccKu” 
Radio Moscova: 

....aici "Mătrăguna"! 


“cine-o râde şi-o zâmbi 
că-s lovit de boală 
s-o mănânce coaptă” 
începând din turlă 
cu puroi şi usturoi 
şi cu tot cu oi 

cu viţei şi farisei 
securişti şi popi 
mai mari sau mai mici 
mai vechi sau mai noi. 


* Mănăstirea "Cocoş” judeţul Tulcea: 

- garnizoană-ntr-un picior ghici CHEKA 
ce-i? - 

urâtă şi stearpă şi cu tâţoancele ei de 
preacurvie dând pe afară 
precum se arătau odată şi acum 
epoleţii aurii pe albastrul încătuşat al 
ţării 

ca strugurii lehămesiţi atârnând de 
boala pământului 
prin sărătura arsă a minciunii 
şi a misiunii evanghelisto-securisto- 
colective. 

* "CHEKA ; https://en.wikipedia.org/ 
wiki/Cheka 





de unde să fi ştiut 


"-măi, ţigane!” m-am auzit strigat 

şi şoaptele în chip de ape 

au şi pornit cu mine 

prin pietrele din vad... 

cum poate un om să-mi ştie 

atât de bine rostul 

şi tot nesomnul nopţii 

ce singur mi-1 petrec, 

când stau şi-aştept cu frică 

ca sufletul să-mi vie 

şi cum îmi urlă apoi vrăjmaşul 

în piept, cu toată ura, 

dorindu-mi numai moarte, moarte, 

moarte totdeauna 

m-am întrebat în sinea-mi: „de unde să fi 
ştiut, străinul acela?!” 

„.de unde să fi ştiut 

când numai eu ştiu câte trag 

şi nici la prieteni n-am scăpat o iotă 

cum seara caii-n grajd mi-i ţin sub cheie 

şi armele ascunse-n şură, 

parcă-i născut pe lună, mama lui 

de hoţ 

câ m-a furat de zile 
- spurcata vietate! 


„de unde să fi ştiut, străinul acela?” 

de unde să fi ştiut, 

dacă nici preotului eu nu i-am spus nimic 
şi singur toată vara îmi muşc din pumni 
de milă 

cum a intrat nomadul în trupul meu cu 
sila 

în crâşmă ca un paşă, la cărţi, mi-ar 
pierde viaţa 

iar de nu l-aş strânge iute, în chingi, cât 
pot mai tare, 

ar bea, ar bea şi ziua de m-ar seca de sete 
iar noaptea, pentru un cur de fată, 
pe la vecini ar scoate dinţii şi gardul de la 
faţă 

„de unde să fi ştiut, străinul acela?” 


de unde să fi ştiut 
că liber de-aş lăsa nebunu’ 
de dans şi surle, vara, 
n-ar mai dormi tot satul... 

„de unde să fi ştiut şi cine să fi fost el 
oare?!” 

ospăţ la Enisala 


de mâine, de aici, 

înţelepţi ca străbunii, înţelegeţi vă rog, 
câinii şi copiii vor pleca împreună, de 
mână, 
la şcoală 

unde încă din clasele primare 

vor studia dragostea omului pe pământ 

şi viaţa plantelor în natură. 

fiecare bob de strugure, de-acum, 

va creşte mare cât pumnul 

şi din boltă, singur, vinul va curge direct 

în butoaie 

Dumnezeu şi el, special pentru noi, 
îşi va reîncepe voluntariatul Său printre 
oameni 

reînviind pe unii, întărindu-i pe alţii 
toţi vom sta cum am mai fost la masă: 
frumoşi şi statornici cu paharele-n mână 
la trup şi la minte sănătoşi 
fără să fi cunoscut niciunul 
lăcomia sau zgârcenia 
alcoolismul sau demenţa 
prostia, omuciderea sau cancerul 
dar nici iubirea învăţată numai din carte. 

faţă în faţă ca rouă ierbii dimineaţa 
curaţi ne vom iubi din priviri, ca pruncii 
şi, din când în când, câte unul dintre noi 
va pleca să rezolve 

una sau două din problemele lumii. 

cei rămaşi vor sta aşa în aşteptare 

cum stau în marile porturi 

transatlanticele 

tăcute să li se întoarcă turiştii, 

zilele vor creşte-n jurul nostru ca vara 

şi din carnea cugetelor noastre 

pentru toţi necredincioşii şi răii 

va izvorî un miros de ambrozie 

tânără şi fierbinte 

ca din moaştele sfinte. 

starea naţiunii şi ea 
mirosind a mohor proaspăt cosit 
pe munţi şi pe flori de soare 
va dormi cu dinţii în răzoare 
şi cu ochii scoşi în piaţă de oameni 
va înceta să mai viseze 
cum se fură din viitorul 
tinerelor ei vlăstare. 




cu cel mai bătrân 
dintre poeme 
voi muri în braţe 

Câte zboruri 

nu s-au înregistrat pe cerul inimii mele, 
tot atâtea poeme! 

Dar nu le veţi cunoaşte niciodată! 
Cum nu veţi şti niciodată 
nici numărul celor rămase şi nepublicate 
şi nici pe celelalte ce mi-au murit în braţe. 
Deşi pe toate le-am iubit... cumva! 


vezi, eu ţi-am spus! 

acest Poem este cel mai bătrân poem al 
meu 

şi, chiar dacă nu e scris de mine, el 
rămâne cel mai iubit! 
de aceea îţi spun: ”ai grijă de el!” 
nicio clipă de neatenţie nu ne este 
permisă, 

niciun răgaz, picioarele lui duc toţi anii 
mei de străduinţă 

şi am tot încercat. E normal să-i fie greu, 
şi trupul să-i tremure. 

Ai grijă când urcă şi ai grijă când coboară, 
ai grijă, îţi spun, când, unde şi cum se 
odihneşte 

şi la ce izvoare se adapă. 

-un poem ca el niciodată nu se mai poate 
rescrie, 

iar viaţa lui se află în orice secundă 
în pericol de moarte- 


Vai! Uite! 

...chiar în timp ce-ţi vorbeam, a căzut 
ca un copil, s-a împiedicat şi s-a lovit cu 
fruntea de cer 

părul lui alb, pletele sale care mi-au 

însoţit nopţile 

acum sunt roşii de sânge. 

Craniul lui, ca-n poza asasinării 
unei enciclopedii, ne vorbeşte. 

Ce ţi-am spus eu, Muză! Ce ţi-am tot spus 
eu, Mamă! 

poemul meu bătrân, iată-1, se întoarce cu 
faţa spre mine şi îmi zâmbeşte! 

(cum de mai au putere bătrânii să facă 
asemenea gesturi, 
să vină moartea să-i doboare şi să 
zâmbească?!) 

Sunetul craniului său spart ca un munte 

se ridică în faţa mea 

sunt fără scăpare, şi era cel mai bun şi 

mai nobil dintre poeme 

cel mai frumos, cel mai bătrân 

şi-l adoram cum numai etruscii îşi adorau 

poezia. 

înăuntrul rănilor sale materia încă-i 
pulsează, 

atât de îndrăgita sa materie, şi văd 
ca pe nişte arcuri electrice, 
înăuntru, 

ultimele sale sinapse indicându-mi dru- 
mul. 

Ce ţi-am spus eu, Mamă, să nu mi-1 
pierzi? 

Tu, Muză a mea, tu, născătoareo, fără 
inimă şi fără de Dumnezeu, 
n-ai avut grijă de cel mai iubit poem al 
meu 

şi-n sunetul morţii lui azi voi urma şi eu. 

Cu ţeasta înainte, ca intr-un zid 
mă voi înfige-n munte, 
e ultima mea şansă pentru un respect 
deplin: 

lovind sunetul căderii lui cu Toată Iubirea 
Mea! 


05.10.2016 

Onanismul poetului rom#n 
trecut de 40 de ani, 


pescar flămând în umbra ideilor în floare 


Singur m-am petrecut! 

şi singur mă petrec pe tot cuprinsul 
apelor mele, 

zilnic m-am îmbrăcat singur şi ca un 
nufăr răsărind de sub mulţimea apelor 
tulburi 

tot singur, fâşie cu fâşie, 

mi-am dezbrăcat câte o mie de vieţi 

posibile 

în faţa focului dogoritor al vieţii; 

Iar în faţa nopţilor de vise, 
dintre cei vii, 

nimeni n-a participat vreodată 
alături de mine, 
la trezirea mea 
şi nici n-a însumat în somn 
întrebându-mi umerii şi gambele trudite 
de semnele morţii mele imanente. 

Toată lumea s-a bucurat că am fost 

sănătos 

...şi am fost 

Dovadă atât-cât-şi cum am putut, 
timp de 40 de ani 

m-am dedat plăcerilor mele, de tot felul, 
singur 

şi juisând pentru câteva minute sau ore 
în faţa unui gând sau vers, 
mie însumi mi-am fost de ajuns 
şi asta a mulţumit, în genere, 
şi familia şi prietenii şi "cartierul" 
chiar dacă rămâneam singurul 
plângând în urmă. 

Cărţile pe care le-am scris, şi ele 
îmi sunt martori curaţi: 
nu m-am grăbit, 
singur le-am scris şi tot singur 
după 40 

pe un ban murdar cerut de toată lumea, 
le-am publicat. 

Şi da! uneori, conştiinţa mea, de sine, 

în atâţia ani a cunoscut şi erecţia 

una minoră, desigur, 

una pe care au mai avut-o şi alţii, 

mai buni şi mai îndreptăţiţi decât mine, 

iar printre imaginile tuturor acestor 

"sfinţi" 

am fost si am rămas numai 
„cel care sărutându-şi obrazul 
s-a urât fără se se poată sinucide”. 

în cavoul orgiilor mele de sentimente şi 
trăiri, 

în propria-mi oglindă, până la saturaţie, 
tot ce-am văzut şi am scris 
am visat la fel. 

Singur m-am organizat acolo, 

în tăcere adesea 

si tot singur m-am satisfăcut 

şi n-aş fi crezut 

că ce părea a fi la tinereţe 

un simplu exerciţiu de creştere 

îmi va fi dat să trăiesc, necontenit, 

până la moarte 

...cu ruşine şi fără să fie împărtăşit. 
Fără rest. 

Upanişadele rămân o simplă legendă! 


Singur am scris şi acestea, 

nu ca să mă apăr şi nici ca să pescuiesc 

printre voi. 

Dintre cititorii mei plecaţi fără ancoră, 
demult, într-o lume deşartă 
îmi ajung doi. 

Doar atât vreau să vă spun, 
dumneavoastră, tinerilor 
- îmblânzitori ai lumii: 

Am urât şi urăsc poezia la bătrâneţe 
şi pe truditorii ei, 
toţi ‘'indiferent de sex, religie sau 
naţionalitate”- cum scrie la carte. 
Excepţiile nu vorbesc despre o lege 
dreaptă 

şi-n universul acesta, aproape, autohton, 
numai Labiş se poate bucura cu adevărat 
de cinste 

restul sunt numai pistoale cu apă, 
dume 

sau pisoare. 

...şi niciun parfum. 

Fiecare om îşi are zeii săi! 
pe unii îi alegem noi, oamenii, 
şi îi respectăm, 
dar cel mai adesea 
şi mai sigură rămâne, 
numai 

alegerea iubirii lor asupra noastră. 

Acesta e şi poemul vieţii mele! 
care 

din Olimpul visărilor unei tinereţi risipite 
peste toate insomniile şi regretele 
acum îmi zâmbeşte ca un far 
oglindit de ape 

...cu toată lumina strălucirii lui: 
Alexandria 



CUPRINS: 


slavă deşartă / n 

nimic n-a ajutat / 17 

somnul unui faun / 21 

aerodrom / 23 

vinul cel mai greu / 27 

ce-a fost mai greu a trecut / 29 

1939-anul unor „fructe” ciudate / 31 

curtea miracolelor pustiitoare şi reci / 35 

ţes viermii noapte, mamă / 37 

viitorul poartă aripi / 41 

afară din cetate! / 43 

the Saturday who took me from Somme 
to Gherla / 45 

trei lucruri despre care azi trebuie vorbit 
rar şi în şoaptă / 49 


Ierusalime, Ierusalime / 51 

dezinfectarea “sănătăţii” ţării / 53 

numai nopţile... / 57 

la moartea lui Umberto Eco / 59 

toţi aceşti călăreţi / 61 

ziua decisivă a Judecăţii Morilor asupra 
muritorului meu ”eu” / 63 

atât de repede / 65 

omul de la Argamum / 67 

despre animale şi oameni / 69 

introspecţie duminicală / 71 

delatori şi huligani / 73 

Robinson Crusoe / 75 

între ape... / 77 

mâine plec din nou / 79 

simonie / 81 

de unde să fi ştiut străinul acela / 87 


ospăţ la Enisala / 91 

cu cel mai bătrân dintre poeme voi muri 
şi eu / 95 

onanismul poetului rom#n trecut de 40 
de ani / 101 

fiecare om îşi are zeii săi / 105 



Poem după cuprins 


Nu e nimic de viaţa noastră, iată-ne 
ajunşi şi aici, 

înveşmântaţi în alb şi negru, două păsări 
de ceaţă 

aşteptând îmbrăţişaţi, aproape dispărând 
în acest sanatoriu, 

pe această banchiză murdară de zile şi 
nopţi, 

ca două statui grosier copiate după Rodin 
naufragiate pe mozaicul unui ocean de 
gheaţă 

cel puţin bătrâneţea... dacă nu şi mai 
mult. 

Dacă nu şi mai mult, visători ai unor des- 
tine franjurate 

speriaţi şi umiliţi şi cu trupurile tatuate 
ca în batjocură de o lumină oarbă 
prin praful tot mai dens al acestor zile 
vom continua să patinăm 
pe scena acestui ridicol teatru chinezesc 
de umbre 

până la capăt... dacă niciodată nu există 
mai mult. 

Dacă niciodată nu există mai mult, acolo 
unde ne va duce oceanul, acolo va sta şi 
mărturia noastră 

şi în mormântul lui de ape, în loc de 
cenuşă, ne vom acoperi tot cu ape. 

Tu însă, porumbiţa mea albă, până nu ne 
sfârtecă timpul 

şi răutatea semenilor ce nu cunoaşte 
margini 

Tu, sunetul meu dulce al poeziei, să-mi 
cânţi! 

Numai Tu şi nu e puţin! dacă nu şi asta 
de-acum 

a devenit prea mult. 


sfârşit 





